62025CO0316_INF
2026 m. vasario 3 d. Teisingumo Teismo (septintoji kolegija) nutartis
Regione Umbria
(Byla C‑316/25)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Viešieji pirkimai – Direktyva 2014/24/ES – 12 straipsnio 4 dalis – Sutarties skyrimas ekonominės veiklos nevykdančiai viešajai įstaigai neskelbiant konkurso – Išimtis, susijusi su viešųjų subjektų bendradarbiavimo sutartimis – Sutartis, kuria ekonominės veiklos nevykdančiai viešajai įstaigai pavedama tvarkyti registrą motorinių transporto priemonių mokesčio srityje“
Teisės aktų derinimas – Viešojo darbų, prekių ir paslaugų pirkimo sutarčių sudarymo tvarka – Direktyva 2014/24 – Viešojo pirkimo sutartys tarp viešojo sektoriaus subjektų – Netaikymas viešųjų subjektų bendradarbiavimo sutartims – Taikymo sąlygos – Apimtis – Sutartis, kurios vienintelis objektas yra paslaugos įsigijimas už atlygį – Neįtraukimas
(Europos Parlamento ir Tarybos direktyvos 2014/24 12 straipsnio 4 dalis)
(žr. 23, 24 punktus ir rezoliucinę dalį)
Rezoliucinė dalis
2014 m. vasario 26 d. Europos Parlamento ir Tarybos direktyvos 2014/24/ES dėl viešųjų pirkimų, kuria panaikinama Direktyva 2004/18/EB, 12 straipsnio 4 dalis
turi būti aiškinama taip:
ji draudžia nacionalinę nuostatą, pagal kurią galima tiesiogiai, nerengiant konkurso, skirti paslaugų, susijusių su regioninio motorinių transporto priemonių mokesčio archyvo tvarkymu, sutartį ekonominės veiklos nevykdančiai viešajai įstaigai, kurios užduotis yra tvarkyti nacionalinį viešąjį motorinių transporto priemonių archyvą, jeigu šios sutarties objektas yra tik paslaugos įsigijimas už atlygį.